62019CO0075_INF
Uznesenie Súdneho dvora (deviata komora) zo 6. novembra 2019 –BNP Paribas Personal Finance SA Paris Sucursala Bucureşti a Secapital
(vec C‑75/19) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 93/13/EHS – Spotrebiteľské zmluvy – Spotrebiteľský úver – Nútený výkon rozhodnutia – Lehota pätnástich dní od oznámenia začatia núteného výkonu rozhodnutia na vznesenie námietok nekalej povahy podmienky“
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Nútený výkon rozhodnutia – Vnútroštátna právna úprava, ktorá podriaďuje právo spotrebiteľa namietať nekalú povahu podmienky v rámci námietok proti výkonu rozhodnutia veľmi krátkej lehote – Neprípustnosť – Nesúlad so zásadou efektivity – Vnútroštátna právna úprava, ktorá upravuje právo spotrebiteľa namietať nekalú povahu podmienky v rámci oddeleného konania o námietkach proti výkonu rozhodnutia – Konanie, na ktoré sa nevzťahuje žiadna lehota a nemá vplyv na nútený výkon rozhodnutia – Neexistencia vplyvu
(smernica Rady 93/13)
(pozri body 28 – 34 a výrok)
Výrok
Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že bráni vnútroštátnej právnej norme, podľa ktorej spotrebiteľovi, ktorý uzavrel zmluvu o pôžičke s úverovou inštitúciou a proti ktorému tento dodávateľ začal konanie o nútenom výkone, po uplynutí lehoty pätnástich dní od oznámenia prvých aktov tohto konania zaniká právo namietať existenciu nekalých podmienok v rámci uvedeného konania, a to aj v prípade, ak má tento spotrebiteľ na základe vnútroštátneho práva možnosť podať žalobu s cieľom konštatovať existenciu nekalých podmienok, ktorej podanie nie je obmedzené žiadnou lehotou, ale o ktorej rozhodnutie nemá žiadny vplyv na riešenie vyplývajúce z konania o nútenom výkone, ktorý možno uložiť spotrebiteľovi pred skončením na konštatovanie existencie nekalých podmienok.
(
1
)	Ú. v. EÚ C 164, 13.5.2019.